lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv lv lv lv nb lv lv es uk es en en lv lv lv lv nl lv lv lv nl lv lv lv lv lv lv lv lv lv lv lv en lv lv lv lv lv lt lv lv lv lv lv nl lv pt hbs_lat lv lv nl lv nl lv lv lv lv lv lv lv nl lv ceb es lv de lv es lv lv lv lv lv lv lv lv lv de sk en sk hbs_lat lv lv sk hbs_lat uk en en lv id es es en lv lv
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2017. gada 19. aprīlis 12:24
Publiskots karalienes Elizabetes II nāves cēlonis
Paziņoti "Spēlmaņu nakts" balvu pretendenti
Iemīļoti aktieri līksmo seriāla "UgunsGrēks" pirmās sērijas noskatīšanās ballītē
Lasvegasas iluzionists Jeff Mc Bride uzstāsies bērnu slimnīcā
Kambalu ģimenē gaidāmas kāzas
59 gadu vecumā miris hita "Gangsta's Paradise" izpildītājs
Kādreizējie grupas dalībnieki atceres pasākumā aicināti stāstīt par grupas dibināšanas nepieciešamību, darbību un lomu Latvijas neatkarības un pilsonisko brīvību izcīņā, demokrātijas atjaunošanā. Paredzēti arī priekšlasījumi par baznīcas institūcijas nozīmi visas Austrumeiropas komunistisko režīmu demontāžā.
Grupas kodolu veidoja mācītāji Modris Plāte, Māris Ludviks, Eberts Bikše, Andrejs Kavacis, Juris Rubenis, Atis Vaicakovskis un Jēkabs Dzeguze, bet to atbalstīja apmēram trešā daļa Latvijas luterāņu baznīcas mācītāju. Svarīgi, ka «Atdzimšana un atjaunošanās» ne tikai pieprasīja reformas un jaunu Satversmi pašai baznīcai, bet arī padomju laika garīdzniecībai neraksturīgi aktīvi iesaistījās Trešās atmodas politiskajos procesos.
1987. gada 23. augustā tās dalībnieki sevi pieteica Cilvēktiesību aizstāvības grupas «Helsinki-86» organizētajā protesta demonstrācijā pie Brīvības pieminekļa. 1988. gada 9. oktobrī mācītāji Modris Plāte, Juris Rubenis, Juris Cālītis un Māris Ķirsons Doma baznīcā vadīja Latvijas Tautas frontes dibināšanai veltītu dievkalpojumu. Tautas frontes dibināšanas kongresā piedalījās arī citu Latvijas konfesiju pārstāvji, tostarp pareizticīgo priesteris, tagadējais metropolīts Aleksandrs un tagadējais katoļu kardināls Jānis Pujāts. Mācītājs Juris Rubenis 1988. gadā tika ievēlēts Latvijas Tautas frontes valdē un daudz paveicis valsts neatkarības atjaunotāju saliedēšanā. Savukārt komunistu vara un tai padevīgā garīdzniecības daļa vēl 1987. gadā pret grupu izturējās kā odzi azotē. VDK organizēja tās nomelnošanu Latvijas PSR presē.
Teologs Linards Rozentāls norādījis, ka līdzīgas aktivitātes tajā laikā radās arī citās «sociālistiskajam blokam» piederošajās Eiropas valstīs, taču zīmīgi, ka «tieši luteriskās baznīcas iekšienē, dažu drosmīgu, mērķtiecīgu un domājošu mācītāju vadībā dzima opozīcijas kustība – pirmā un vienīgā šāda organizēta un skaitliski ievērojama nepakļaušanās iniciatīva Latvijas evaņģēliski luteriskā baznīcā padomju režīma gados.»
Sarīkojums notiek Tautas frontes muzeja sarunu ciklā «Trešā atmoda. 1987. gads. Kā tas sākās?», ko rīko sadarbībā ar Konrāda Adenauera fonda Latvijā atbalstu.
Grupa «Atdzimšana un atjaunošanās» Foto: publicitātes
- 17.00. Latvijas Evaņģēliski luteriskās baznīcas arhibīskapa Jāņa Vanaga ievadvārdi.
- 17.10. Austrumeiropas baznīcas loma totalitārisma demontāžā. Baltijas Starptautiskās akadēmijas lektors Edgars Engīzers.
- 17.30. Mācītāju opozīcijas kustība Latvijas Evaņģēliski luteriskajā baznīcā 20. gadsimta
80. gados. Teologs Linards Rozentāls.
- 17.50. Grupa «Atdzimšana un atjaunošanās» Latvijas atmodā, politikā un baznīcā»
- 18.10 Vārds klātesošajiem mācītāju grupas pārstāvjiem. Secinājumi.
- 18.30. Diskusija pie kafijas galda.
Norisi vada LNVM Tautas frontes muzeja nodaļas speciālists Dainis Īvāns.
Paziņoti "Spēlmaņu nakts" balvu pretendenti
Lasvegasas iluzionists Jeff Mc Bride uzstāsies bērnu slimnīcā
59 gadu vecumā miris hita "Gangsta's Paradise" izpildītājs
EKSKLUZĪVI TVNET Uzvarēt ļaunumu. Krievu karikatūrists izsmej Putina režīmu
Izdota grāmata par Harija Liepiņa dēla pavadītajiem gadiem psihiatriskajā slimnīcā
Alvis Hermanis par vilšanos Krievijas krievos un Artusa Kaimiņa atgriešanos teātrī
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa